Lav et referat af nedenstående tekst:

Tekst:
Regeringen og aftalepartierne Venstre, Radikale Venstre, Socialistisk Folkeparti, Konservative, Alternative og Enhedslisten har netop præsenteret en række nye tiltag, der skal gøre antallet af unge rygere mindre. Aftalekredsen har netop offentliggjort de nye tiltag i Sundheds- og Ældreministeriet. Den nye tobakshandleplan indeholder aftaler på følgende tiltag: Tobak væk fra disken Skærpet reklameforbud Neutrale pakker Røgfri skoletid Forbud mod smagsstoffer i tobak og e-cigaretter Regulering af nikotinprodukter Styrket alderskontrol og strengere straf Vandpiber Hjælp til rygestop. Læs mere om de forskellige tiltag i aftaleteksten sidst i denne artikel. Ambitionen med planen er en røgfri nation i 2030. - Hver dag er der 40 børn og unge, der starter med at ryge - det er den største dræber, vi har, og derfor er det her et helt nødvendigt skridt for folkesundheden, sagde sundhedsminister Magnus Heunicke, da han trådte ud fra forhandlingslokalet og overlod ordet til sine aftaleparter fra de andre partier. - En god aftale, der handler om at bekæmpe rygning. Det er en håndsrækning til de mange bekymrede forældre. Vi lægger især vægt på at folkeskolerne og ungdomsuddannelserne røgfri, sagde Martin Geertsen (V), da planen blev præsenteret for få minutter siden. Dansk Folkeparti, Liberal Alliance og Nye Borgerlige forlod forhandlingerne i sidste uge. - Tallet for rygende unge er stigende, og knapt hver tredje unge ryger mellem 11 og 17 år forventes at dø på grund af rygning, hvis de fortsat ryger som voksne, lyder det fra Sundhedsministeriet. Hovedlinien i aftalen går på at forhindre, at børn og unge starter med at ryge. Det skal blandt meget andet ske ved hjælp af neutrale cigaretpakker, der kommer til at ligge steder i butikkerne, hvor man ikke kan se dem. Man har her skelet til den model, man bruger i Norge, hvor der er et faldende antal rygere blandt de unge. Derfor indføres krav om, at alle tobaksvarer, e-cigaretter og nikotinprodukter skal være skjult på alle salgssteder, herunder på internettet, indtil en kunde konkret efterspørger dem. Dog opretholdes de nuværende undtagelser for fysiske butikker, der har specialiseret sig i hhv. salg af cigarer, piber og pibetobak og salg af e-cigaretter. Det skal være op til forhandlerne selv, hvordan de vil skjule produkter – under disken, ved et forhæng eller låge m.v. – så længe løsningen effektivt sikrer, at produkterne er skjult mellem køb. På institutioner og ungdomsuddannelser skal man være røgfri. Tallene viser, at på erhvervsuddannelserne er hver tredje elev ryger. Mest kontroversielt i forhandlingerne har været, om man skulle følge sundhedsminister Magnus Heunickes krav om, at alle andre smagsstoffer end tobak skulle forbydes i e-cigaretter. Sammen med den nye handlingsplan er det tidligere besluttet, at prisen på cigaretter de kommende år stiger til 60 kroner pr. pakke. Forliget er så bredt, at det også vil bestå efter et nyt folketingsvalg. OPDATERES

Referat:
En bred forligskreds har netop præsenteret ny handlingsplan, der skal dæmme op for børn og unges rygning.